b'\n_START_ARTICLE_\nItalijos demokratiniai socialistai\n_START_PARAGRAPH_\nItalijos demokratiniai socialistai, (SDI, it.:Socialisti Democratici Italiani) \xe2\x80\x93 Italijos politin\xc4\x97 partija, Alyvin\xc4\x97s koalicijos nar\xc4\x97, t\xc4\x99sia Italijos socialdemokrat\xc5\xb3 partijos veikl\xc4\x85.\n_START_SECTION_\nIstorija\n_START_PARAGRAPH_\nItalijos socialdemokrat\xc5\xb3 partija, SDI \xc4\xafkurta 1947 m. i\xc5\xa1 Italijos socialist\xc5\xb3 partijos (PSI) pasitraukusi\xc5\xb3 de\xc5\xa1inesn\xc4\x97s pakraipos socialdemokrat\xc5\xb3, vadovaujam\xc5\xb3 D\xc5\xbe. Saragato. 1949 m. prie j\xc5\xb3 prisijung\xc4\x97 ir kita i\xc5\xa1eivi\xc5\xb3 i\xc5\xa1 PSI, D\xc5\xbe. Romito grup\xc4\x97. SI nar\xc4\x97 nuo 1951._NEWLINE_1948 m. rinkimuose gavo 7,1\xc2\xa0% bals\xc5\xb3, v\xc4\x97liau surinkdavo ma\xc5\xbeiau, kaip 5\xc2\xa0%, ta\xc4\x8diau nuolat dalyvavo koalicin\xc4\x97se vyriausyb\xc4\x97se su IKDP, o nuo 1963 m. ir su PSI, gaudama 2-3 ministr\xc5\xb3 portfelius._NEWLINE_1964\xe2\x80\x931971 SDI lyderis D\xc5\xbe. Saragatas buvo Italijos prezidentu. 1966\xe2\x80\x931969 su PSI buvo sudariusi Jungtin\xc4\x99 socialist\xc5\xb3 partij\xc4\x85, bet 1969 m. jos nariai i\xc5\xa1\xc4\x97jo i\xc5\xa1 jungtin\xc4\x97s partijos ir pasivadino Unitarine socialistine partija, bet 1971 m. atstat\xc4\x97 sen\xc4\x85j\xc4\xaf pavadinim\xc4\x85._NEWLINE_1968 m. rinkimuose PSI gavo 62 vietas 632 nari\xc5\xb3 Atstov\xc5\xb3 r\xc5\xabmuose ir 37 i\xc5\xa1 321 vietos senate, SDI atitinkamai 29 ir 10 viet\xc5\xb3, Italijos socialistin\xc4\x97 proletar\xc5\xb3 vienyb\xc4\x97s partija \xe2\x80\x93 23 ir 14 viet\xc5\xb3. Tuomet partijoje susiformavo dvi grupuot\xc4\x97s. Viena, vadovaujama Tanasio ir Orland\xc5\xbeio siek\xc4\x97 aktyvesn\xc4\x97s politikos, kita, vadovaujama D\xc5\xbe. Saragato pasitenkino IKDP \xe2\x80\x9ema\xc5\xbeesnio brolio\xe2\x80\x9c vaidmeniu._NEWLINE_Po 1975 m. municipalini\xc5\xb3 rinkim\xc5\xb3 pralaim\xc4\x97jimo i\xc5\xa1 partijos i\xc5\xa1stojo apie 30 000 nari\xc5\xb3, nepatenkint\xc5\xb3 bendradarbiavimu su IKDP ir \xc4\xafk\xc5\xabr\xc4\x97 Unitarin\xc4\xaf socialistin\xc4\x97s iniciatyvos jud\xc4\x97jim\xc4\x85. Po 1976 m. bir\xc5\xbeelio 20-21 \xc4\xafvykusi\xc5\xb3 rinkim\xc5\xb3 SDI tur\xc4\x97jo tik 15 viet\xc5\xb3 Atstov\xc5\xb3 r\xc5\xabmuose ir 6 senate._NEWLINE_1978 m. i\xc5\xa1rinkus partijos politiniu sekretoriumi P. Longo, prasid\xc4\x97jo \xe2\x80\x9ekairiosios alternatyvos\xe2\x80\x9c paie\xc5\xa1ka, suart\xc4\x97jant su PSI. 1980 m. sudaroma sutartis su d\xc4\x97l nebendradarbiavimo su IKDP ir IKP. 1980 m. priimta politin\xc4\x97s ir ekonomin\xc4\x97s kriz\xc4\x97s \xc4\xafveikimo, kovos su mafija ir biurokratizmu programa. Tai buvo aktualu, nes SDI lyderiai Tanasis, Longo, Nikolacis patys buvo \xc4\xafsipainioj\xc4\x99 \xc4\xaf \xe2\x80\x9eLokhido byl\xc4\x85\xe2\x80\x9c ir \xe2\x80\x9eLo\xc5\xbe\xc4\x97s P-2\xe2\x80\x9c aferose. Ypa\xc4\x8d atkreipiamas d\xc4\x97mesys \xc4\xaf Italijos Piet\xc5\xb3 problemas, siekiama suderinti vis\xc5\xb3 profs\xc4\x85jung\xc5\xb3 veikl\xc4\x85._NEWLINE_Bet 1989 m. vasario m\xc4\x97n. partija skilo, i\xc5\xa1 jos i\xc5\xa1\xc4\x97jo P. Longo ir P. Romito \xc5\xa1alininkai, pa\xc4\x8dioje partijoje susidar\xc4\x97 \xe2\x80\x9eAutonomijos\xe2\x80\x9c (A Karilja) ir \xe2\x80\x9eSocialistin\xc4\x97s iniciatyvos\xe2\x80\x9c (F Nikolacis) frakcijos. 2001 m. parlamento rinkimuose SDI gavo 4 vietas, bet kylant partijos populiarumui, po 2003 m. savivaldybi\xc5\xb3 rinkim\xc5\xb3 turi atstovus visose provincijose ir 80\xc2\xa0% savivaldybi\xc5\xb3._NEWLINE_2004 m. parlamento rinkimuose gavo 11 viet\xc5\xb3 Atstov\xc5\xb3 r\xc5\xabmuose ir 6 Senate._NEWLINE_2004 m. rinkimuose gavo 3 vietas Europos Parlamente, PES nar\xc4\x97.'